open-index/open-wikipedia-markdown huggingface dataset:
Յանհուանի գեղարվեստական թանգարան

**Յանհուան** (), գեղարվեստական թանգարան, որը բացվել է 1991 թվականի սեպտեմբերի 28-ին Պեկինում։

## Թանգարանի մասին
Յանհուան թանգարանը Չինաստանում եղել է առաջին խոշոր թանգարանը, որը բաց է մասնավոր միջոցների համար։ Թանգարանի հիմնադրման նախաձեռնողն եղել է հայտնի ժամանակակից չինացի նկարիչ Հուան Չժոուն, որը բացառապես միջոցներ հավաքելու համար 1988 թվականին հիմնադրել է Հուան Չժոույի Գեղարվեստական ֆոնդը։

Թանգարանի բացվել է 1991 թվականի սեպտեմբերի 28-ին։ Թանգարանի հիմնական հավաքածուն նախասկզբնապես դարձել է Հուան Չժոույի անձնական հավաքածուն, որի մեջ մտնում էին` դասական չինացի նկարիչների և գեղագիրների գեղարվեստական և գեղագրական աշխատանքները։

Թանգարանում աշխատում են ցուցասրահներ, ինչպես մշտական ցուցադրանմուշների, այնպես էլ ժամանակավոր ցուցահանդեսների համար։ Արվեստի ստեղծագործությունների մշակման համար կա հատուկ առանձնասենյակներ։

Թանգարանի աշխատելու ժամանակ, այնտեղ անց է կացվել այնպիսի ցուցահանդեսներ, ինչպիսիք են «Թայվանի նեղուցի երկու ափերի հայտնի նկարիչների ստեղծագործությունների ցուցահանդես», «Լի Կեժանի ստեղծագործությունների ցուցահանդես», «Յանչժոու քաղաքից ութ տարօրինակ տաղանդավոր նկարիչների ստեղծագործությունների ցուցահանդես», «Ռեպինի և այդ ժամանակվա ուրիշ նկարիչների ստեղծագործությունների ցուցահանդես», «Աոմինը Հայրենիքի գիրկը վերադառնալու առթիվ գեղագրական և գեղարվեստական ստեղծագործությունների ցուցահանդես», «Ձինդեչժեն գավառում գտնված Յուան և Մին դինաստիայի պալատի ճենապակու ցուցահանդես», «Վեն Իդոյի գեղարվեստական աշխատանքների ցուցահանդես»։

## Ծանոթագրություններ

Կատեգորիա:Պեկինի թանգարաններ
Կատեգորիա:1991 հիմնադրված թանգարաններ
Կատեգորիա:1991 հիմնադրումներ Չինաստանում
Յանիս Կսանտուլիս

**Յանիս Կսանտուլիս** (, ), նոր հունացի արձակագիր, լրագրող և դրամատուրգ։

## Կենսագրական տեղեկություններ
Յանիս Կսանտուլիսը ծնվել է Ալեքսանդրուպոլիսում` Արևելյան Թրակիայի գաղթականների ընտանիքում, ովքեր գաղթել են Հունաստան, հույն-թուրքական բնակչության փոխանակության ժամանակ։ Ժուռնալիստիկա և դիզայն է սովորել։ 1969 թվականից աշխատել է որպես ռեպորտյոր և թերթի, պարբերագրերի և ռադիոյի տեսաբան։ Նրա առաջին  Μεγάλος Θανατικός վեպը թողարկվել է 1981 թվականին։ 1982 թվականից Յանիս Կսանտուլիսն աշխատել է Էլեֆտերոտիպիա թերթի շաբաթ օրվա թողարկման մշտական թղթակից։

Կսանտուլիսի ստեղծագործական ժառանգությունում նաև եղել են մի քանի երգիծաբանական երգեր և թատերական պիեսներ։ Նրա ստեղծագործությունը թարգմանվել է ֆրանսերեն, անգլերեն, դանիերեն, գերմաներեն, իսպաներեն, ճապոներեն, հոլանդերեն լեզուներով։

Եղել է Հունաստանի ամենօրյա թերթի լրագրողների միության անդամ։ Ապրում է Աթենքում։

## Արձակ ստեղծագործություն
* *Ο μεγάλος θανατικός*, Καστανιώτης, 1981.
* *Οικογένεια Μπες-Βγες*, Καστανιώτης, 1982.
* *Το καλοκαίρι που χάθηκε στο χειμώνα*, Καστανιώτης, 1984.
* *Ο Σόουμαν δεν θα 'ρθει απόψε*, 1985.
* *Το πεθαμένο λικέρ*, Καστανιώτης.
* *Ο χάρτινος Σεπτέμβρης της καρδιάς μας*, Καστανιώτης, 1989.
* *To ροζ που δεν ξέχασα*, Καστανιώτης, 1991.
* *Η εποχή των καφέδων*, Καστανιώτης.
* *Η Δευτέρα των αθώων*, Καστανιώτης, 1994.
* *Το τρένο με τις φράουλες*, Καστανιώτης, 1996.
* *…Ύστερα ήρθαν οι μέλισσες*, Καστανιώτης, 1998.
* *Ο Τούρκος στον κήπο*, Καστανιώτης, 2001.
* *Το τανγκό των Χριστουγέννων*, Καστανιώτης, 2003.
* *Ο θείος Τάκης*, Ελληνικά Γράμματα, 2005.
* *Του φιδιού το γάλα*, Ελληνικά Γράμματα, 2007.
* *Κωνσταντινούπολη των ασεβών μου φόβων*, Μεταίχμιο, 2008.

## Դրամատուրգիա
* *Πλανήτης Φουρ*, Αθήνα, Αστάρτη, 1980.
* *Ένα καλοκαίρι — καλοκαιράκι*, Αθήνα, Αστάρτη, 1980.
* *Ανέβα στη στέγη να φάμε το σύννεφο*, Αθήνα, Αστάρτη, 1980.
* *Ο μάγος με τα χρώματα*, Καστανιώτης, 1994.
* *Μέσα στο νερό δασκάλα*, Καστανιώτης, 1994.
* *Μια τρελή τρελή πολυκατοικία*, Καστανιώτης, 1998.
* *Τύμπανο τρομπέτα και κόκκινα κουφέτα*, Καστανιώτης, 1994.

## Ծանոթագրություններ

Կատեգորիա:Ալեքսանդրուպոլիսում ծնվածներ
Կատեգորիա:Հույն արձակագիրներ
Կատեգորիա:Հույն գրողներ
Կատեգորիա:Հույն դրամատուրգներ
Կատեգորիա:Հույն լրագրողներ
Թագավոր Ու-Վան

**Թագավոր Ու-Վան** (, ), հնագույն Չինաստանի Չժոու արքայատոհմի առաջին թագավոր։ Նրա թագավորության ժամանակագրությունը ենթակա է կասկածի, բայց ընդհանրապես կարծում են, որ այն սկսվել է մ․թ․ա․ մոտավորապես 1046 թվականին և ավարտվել է երեք տարի անց՝ մ․թ․ա․ 1043 թվականին։

Թագավոր Ու-ի տոհմական անունը Ցզի էր (), իսկ անձնանունը՝ Ֆա ()։ Նա թագավոր Վեն-Վան Չժոուի և թագուհի Թայսիի երկրորդ որդին էր։ Գրառումների մեծ մասում սովորաբար նշվում է, որ նրա ավագ եղբայր Բո Յիկաոն մահացել է իր հորից առաջ՝ Շան արքայատոհմի վերջին թագավոր Դի Սինի ձեռքով։ «Ծիսագրքում», սակայն, նշվում է, որ Չժոու տոհմում սովորույթ է եղել ավագ որդու փոխարեն կրտսեր որդու կողմից գահի ժառանգումը։ (Ֆայի պապը՝ Ջիլին, նույն կերպ ժառանգել էր Չժոուր գահը, չնայած երկու ավագ եղբայներ ունենալուն)։

Գահ բարձրանալուն պես Ֆան աշխատել է իր աներոջ՝ Ցզյան Ցզիայի հետ՝ Շան թագավորությունը կործանելու կիսատ գործն ավարտին հասցնելու համար։ Մ․թ․ա․ 1048 թվականին Ֆան զինված անցել է Հուանհե գետով դեպի Մինցզին շրջան, որտեղ հանդիպել է ավելի քան 800 դուքսերի։ Նախնիններին նվիրված մի հուշատախտակ է կառուցել և այն անվանել իր հոր՝ Վեն-Վան Չժոուի անունով՝ այն տեղադրելով շրջանի կենտրոնում, մի կառքի վրա։ Ժամանակն անբարենպաստ համարելով, սակայն, նա չի հարձակվել Շան թագավորության վրա։ Մ․թ․ա 1046 թվականին թագավոր Ու-Վանը Շանի անմիաբանությունից օգտվելով հարևանությամբ գտնվող դուքսերի հետ հարձակում սկսելու հնարավորություն է ստացել։ Մուեի ճակատամարտում Շանի զորքերը ջախջախվել են և Շանի թագավոր Չժոուն հրկիզել է իր պալատն ու մահացել ներսում։

Թագավոր Ու-Վանը (անունը նշանակում է «մարտական») հաղթանակից հետո իր 16 կրտսեր եղբայրների և ամուսնության շնորհիվ դաշնակցած տոհմերի հետ հիմնել է բազմաթիվ հաստատություններ, բայց երեք տարի անց նրա մահը պատճառ է դարձել իր երիտասարդ ժառանգ Չեն-Վանի և նրա խնամակալ Չժոու-Գունի դեմ մի քանի ապստամբությունների, որոնց մասնակցել են նույնիսկ իր երեք եղբայրները։

Շենսի նահանգի Սյանյան համայնքի Զոուլինգ քաղաքում գտնվող գերեզմանը, ենթադրվում էր, որ պատկանել է թագավոր Ու-Վանին։ Գերեզմանաքարը կրում էր Ցին կայսրության Ու-Վան թագավորի անունը։ Ժամանակակից հնագիտությունը, սակայն, եզրակացրել է, որ գերեզմանն այնքան հին չէ, որ պատկանի Չժոու կայսրության ժամանակաշրջանին, և որ ավելի հավանական է, որ այն պատկանի Հան դինաստիայի թագավորի։ Թագավոր Ու-Վանի գերեզմանի ճշգրիտ վայրը մնում է անհայտ, բայց ամենայն հավանականությամբ այն գտնվում է Սյանյանի տարածքում։

Ու-Վանը Խուան-Դիի և Յույ Մեծի հետ համարվում է Չինաստանի մեծագույն հերոսներից մեկը։

## Ընտանիք
Թագուհիներ․
* Իցզյան, Ցզյան Ցզիայի առաջին դուստրը, Սյունի և Յույի մայրը։

Որդիներ․
* Արքայազն Սյուն (, մ․թ․ա․ 1060–1020 թնականներ), ղեկավարել է մ․թ․ա․ 1042-1021 թվականներին որպես թագավոր Չեն-Վան։ 
* Երկրորդ որդին ղեեկավարել է որպես Յույի միապետ։ Նրա անունից առաջացել է Յույ ազգանունը։ 
* Երրորդ որդին՝ արքայազն Տան Շու-Յույը (), ղեկավարել է մ․թ․ա․ 1042 թվականից որպես Ցզին թագավորության մարքիզ։ 
* Որդի, որը եղել է Յինգ թագավորության մարքիզը ()։
* Որդի, որը եղել է Հան թագավորության մարքիզը։

Դուստրեր․
* Առաջին դուստր Դա Ջի ()
** Ամուսնացել է Չենի Հուի դքսի հետ  (մ․թ․ա․ 1071–986 թվականներ)
* Փոքր դուստր, անձնանունը՝ Լան ()
** Ամուսնացել է Քիի Յի դքսի հետ (մահացել է մ․թ․ա․ 933 թվականին)։

## Ծանոթագրություններ

Կատեգորիա:Ծննդյան տարեթիվն անհայտ
Afraid

«**Afraid**»՝ ամերիկյան «The Neighbourhood» ռոք խմբի երգն է։ Երգը գրվել է խմբի մասնակիցներ Ջեսսի Ռազերֆորդի, Զակ Էբելսոմի ու Ջերեմ Ֆրիդմանի կողմից, և արտադրվել է Ջաստին Պիլբրոուի ու Էմիլ Հեյնի կողմից։ Երկրորդ սինգլ է իրենց դեբյուտային ստուդիական «I Love You» ալբոմում, որը թողարկվել է 2013 թվականի ապրիլի 19-ին *Columbia Records* լեյբլի տակ։

«Afraid» երգի բառերը կարող են մեկնաբանվել տարբեր կերպ, բայց հիմնականում շոշափվում է տագնապի և դեպրեսիայի թեման, որը պարզ է դառնում կրկներգում՝ «When I wake up, I’m afraid / Somebody else might take my place» (անգլերենից թարգմանած՝ «Երբ ես արթնանում եմ, վախենում եմ, որ ինչ-որ մեկը կարող է զբաղեցնել իմ տեղը»)։ Երգը Billboard ամսագրի կողմից արժանացնել է բարձր գնահատականի՝ «սուր, նուրբ հուկ»։ «Afraid» երգը նաև օգտագործվել է «Վամպիրի օրագրերը» հեռուստասերիալի էպիզոդում։

## Երաժշտական տեսահոլովակ
Երգի երաժշտական տեսահոլովակը թողարկվել է 2013 թվականի հոկտեմբերի 17-ին, երկու տարբերակներով՝ փոփոխված և չկտրված։ Տեսահոլովակի ուշադրության կենտրոնում խմբի վոկալիստն է՝ Ջեսսի Ռազերֆորդը, ներկայացված է անցյալում (դեռևս դեռահաս) և ներկայում։ Տեսահոլովակի մեծ մասում նա մերկ, որպիսի փոխանցվի նրա խոցելիությունը և վախը։ Նրա կյանքը ցույց է տալիս տարբեր հեռանկարներ, երգեր գրելուց մինչև բասկետբոլ խաղալը, խմբի մասնակիցներից յուրաքանչյուրին։ Տեսահոլովակի մեջտեղում կա նաև «OG Ron C» կողմից «Chopped Not Slopped» ռեմիքսի մի մասը։

## Չարտեր

### Շաբաթական չարտեր

### Տարեկան չարտեր

## Ծանոթագրություններ

## Արտաքին հղումներ
* 
* 

Կատեգորիա:2013 երգեր
Կատեգորիա:2013 սինգլներ
Կատեգորիա:Երգեր այբբենական կարգով
Էդիթ Սիտուել

**էդիթ Լուիզա Սիտուել** (, ), անգլիացի պոետ, արձակագիր, գրականագետ։

## Կենսագրություն
130փքս|մինի|Բոֆորտի դքսերի զինանշան
Էդիթ Սիտուելը բարոնետ պարոն Ջորջ Սիտուելի միակ աղջիկն էր։ Նա Րենիշո-խոլ ընտանեկան կալվածքի էքսցենտրիկ սեփականատեր էր, ծագումնաբանության և լանդշավթային դիզայնի մասնագետ։ Էդիթի մայրը լեդի Իդա Էմիլի Ավգուստի Սիտուելը (1869—1937), (մինչ ամուսնանալը Դենիսոն) Պլանտագենետների հարստություն ժառանգորդն էր, Լոնդսբորոյի Առաջին կոմսի աղջիկը և Բոֆորտի 7- րդ դուքս Հենրի Սոմերսեթի ծոռը : Նա եղել է գրողներ Օսբերտ և Սաչեվելա Սիտուելի ավագ քույրը։ Էդիթը *Թագավորական գրական հասարակության* Բենսոնի մեդալի դափնեկիր էր։
1913 թվականից գրողը սկսել է ակտիվորեն հրապարակումներ կատարել։ Նրա բանաստեղծությունների մեծ մասը երաժշտական էին։ Դրամատիկ ոճը և անսովոր հանդերձանքը նրան մամուլում հեղինակություն բերեցին։ Սիտուելի բանաստեղծությունները, բանաստեղծական հմուտ տեխնիկայի և ոճի մանրակրկիտ ավարտի համար, բազմիցս գովվել են քննադատների կողմից։

## Ստեղծագործություններ
Էդիթ Սիտուելը մի շարք բանաստեղծական հավաքածուների հեղինակ էր։  
* 1918 թվական, *Ծաղրածուների տունը* 
* 1927 թվական, *Գյուղական էլեգիաներ* 
*  1929 թվական,  *Ոսկե ափի սովորույթներ* 
* 1948 թվական, *Ցրտի երգը* 
* 1950 թվական, *Ֆասադ և այլ բանաստեղծություններ* 
* 1953 թվական, *Այգեպաններ և աստղագետներ* 
* 1957 թվական, *Ընտրված բանաստեղծություններ* 
* 1962 թվական, *Վտարանդիներ* 
* 1933 թվական, *Անգլիական էքսցենտրիկա*  պատմական պատմությունների և էսսեների գրքեր
* 1946 թվական, *Խնջույք Էլիզաբեթի համար* 
* 1962 թվական, *Թագուհիներ և մեղվափեթակ*   
* 1937 թվական, Ջոնաթան Սվիֆթի գեղարվեստական կենսագրություն՝ *Ես ապրում եմ սև արևի տակ* 
*

## Պատկերասրահ

Պատկեր:Sargent - Familie Sitwell.jpg||Սիտուելի ընտանիքը
Պատկեր:Portrait of Edith Sitwell.jpg||Էդիթ Սիտուել
Պատկեր:Memorial to Dame Edith Sitwell (1887-1964) - geograph.org.uk - 582906.jpg||Էդիթ Սիտուելի պատվին հուշատախտակ, Ուեստոն-էնդ- Ուիդոն, Տոուստեր, Նորթհեմփթոնշիր


## Նշումներ

## Ծանոթագրություններ

## Գրականություն
*  

## Արտաքին հղումներ
* 
* 
* 
* 

Կատեգորիա:20-րդ դարի գրականություն
Կատեգորիա:Անգլիացի արձակագիրներ
Կատեգորիա:Անգլիացի բանաստեղծներ
Կատեգորիա:Անգլիացի բանաստեղծուհիներ
Կատեգորիա:Անգլիացի գրականագետներ
Կատեգորիա:Անգլիացի կին գրողներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Բրիտանացի բանաստեղծներ
Million Dollar: Business

***Million Dollar: Business***, ռուս ռեփ կատարող և երաժիշտ Մորգենշտերնի հինգերորդ ստուդիական ալբոմը, թողարկված 2021 թվականի մայիսի 28-ին Atlantic Records Russia լեյբլի շրջանակներում։ Մեկ շաբաթ առաջ կատարողը թողարկել է *Million Dollar: Happiness* ալբոմը։

## Նկարագրություն
Ալբոմը դիլոգիայի տրամաբանական շարունակությունն է, որը սկսվել էր մեկ շաբաթ շուտ թողարկված Million Dollar: Happiness ալբոմից։ Եթե միացնենք թողարկումների շապիկները, կստանաք ռեփերի դիմանկարը՝ կես ծաղրածու, կես հաջողակ գործարար։ Ռեփերի խոսքով՝ այս ալբոմի համար ինքը ստացել է մեկ միլիոն դոլար կանխավճար՝ նույնը, ինչ նախորդի համար։

## Ընդունելություն
Ալբոմը թողարկումից 25 րոպե հետո հավաքել է առաջին միլիոնը ВКонтакте հարթակում։ Մեկ օր անց լսումների քանակը հասել է ավելի քան 16 միլիոնի։

### Կարծիքներ
The Flow պորտալի խմբագիր Անդրեյ Նեդաշկովսկին նշել է, որ նոր թողարկումն ավելի լուրջ աշխատանք է, քան նախորդ ալբոմը.

## Երգացանկ
**[[Apple Music]] և [[ВКонтакте]]** հարթակների տվյալներով։

## Չարթեր
Ալբոմը գրանցվել է ВКонтакте-ի թոփ 10 և համաշխարհային թոփ 10 չարթերում և զբաղեցրել է Spotify-ի համաշխարհային ալբոմների 5-րդ տեղը։

## Ծանոթագրություններ

Կատեգորիա:2021 ալբոմներ
Կատեգորիա:Ալբոմներ այբբենական կարգով
Ռոբերտ Զեեթալեր

**Ռոբերտ Զեեթալեր** (), ավստրիացի գրող, սցենարիստ և դերասան։

## Կենսագրություն
Ռոբերտ Զեեթալերը մեծացել է Վիեննայում։ Աչքերի ի ծնե հիվանդության (–17 դիոպտրիա) պատճառով այցելել է կույրերի և տեսողական խնդիրներ ունեցողների համար նախատեսված տարրական դպրոց։ Այնուհետև հաճախել է Վիեննայի ազգային թատրոնի դերասանական դպրոցն ու աշխատել կինոյի և հեռուստատեսության բազմաթիվ արտադրություններում, ինչպես նաև Վիեննայի, Բեռլինի, Շտուտգարտի և Համբուրգի թատրոններում ։ Հեռուստալսարանին հայտնի է «Ուժեղ թիմ» սերիալում բժիշկ Քնայսլերի դերով։ 2015 թվականին Ռեյչլ Ուայզի հետ խաղացել է Պաոլո Սորրենտինոյի «Երիտասարդություն» ֆիլմում, որը նույն թվականին արժանացել է Եվրոպական մրցանակի (լավագույն ֆիլմ,  լավագույն ռեժիսոր)։ 
Իր աշխատանքների համար Զեեթալերը արժանացել է մի շարք մրցանակների և դրամաշնորհների։
2016 թվականին «Ամբողջ կյանք» վեպը ընդգրկվել է Բուքերյան միջազգային մրցանակ 2016 թվականի ցուցակում։
Ռոբերտ Զեեթալերը ապրում է Բեռլինում և Վիեննայում։

## Գրական կյանքը
2006 թվականին որպես "Heartbreaking" սցենարի գրական ադապտացիա հրատարակել է իր առաջին վեպը՝ «Բինեն և Կուրթը»։  2006-ից-2012 թվականներին "Kein & Aber" հրատարակչությունում լույս են տեսնում «Բինեն և Կուրթը», «Հետագա հեռանկարներ», «Լրջանալու պահը», ինչպես նաև «Ծխախոտագործը» վեպերը։
2014 թվականին լույս է տեսնում ճոպանագործ Անդրեաս Էգգերի մասին պատմող «Ամբողջ կյանք» վեպը։ Վեպը ձեռք է բերում համաշխարհային հռչակ և թարգմանվում ավելի քան 40 լեզվով։
«Դաշտը» վեպում փոքր քաղաքի գերեզմանոցի 29 մեռյալներ պատմում են միմյանց փողկապակցված պատմությունները։
2016 թվականից ի վեր «Բինեն և Կուրթը», «Ծխախոտագործը», «Ամբողջ կյանք» ինչպես նաև «Դաշտը» վեպերը դրամատիզացվել են թատրոնի համար և ներկայացվել գերմանախոս երկրների բեմերում։
Իր «Երկրորդ կինը» սցենարի հիման վրա Հանս Շթայնբիշլերի նկարահանած ֆիլմի պրեմիերան տեղի է ունենում Մյունխենյան կինոփառատոնի շրջանակներում և 2009 թվականին արժանանում Գրիմմի 3 մրցանակի։
Համանուն վեպի հիման վրա նկարահանված «Ծխախոտագործը» ֆիլմի պրեմիերան կայանում է 2018 թվականին և ցուցադրվում գերմանական և միջազգային կինոթատրոններում։

## Կինոսցենարներ
* *Die zweite Frau*, Sperl & Schott Film, 2008
**Heartbreakin’*
* *Harry Stein*

## Ծանոթագրություններ

## Արտաքին հղումներ
* KATALOG DER DEUTSCHEN NATIONALBIBLIOTHEK 
* Robert Seethaler
* Robert Seethaler
* Robert Seethaler
* Robert Seethaler auf der Website der Agentur Kelterborn
* Webpräsenz von Robert Seethaler

Կատեգորիա:21-րդ դարի գրականություն
Կատեգորիա:Ավստրիացի վիպասաններ
Կատեգորիա:Թատրոնի դերասաններ
Կատեգորիա:Ավստրիացի գրողներ
Կատեգորիա:Ավստրիացի սցենարիստներ
Կատեգորիա:Ավստրիացի դերասաններ
Լորա Քարմայքլ

**Լորա Էլիզաբեթ Քարմայքլ** (, ), բրիտանացի դերասանուհի։

## Կենսագրություն
Քարմայքլը ծնվել է Սաութհեմփթոնում՝ ճառագայթաբան Սառայի և ծրագրային ապահովման խորհրդատու Էնդի Քարմայքլների ընտանիքում։ Նա երեք դուստրերից միջնեկն է։ Նրա քույրը՝ Էմին, աշխատում է ծրագրային ապահովման սկսնակ ընկերությունում, իսկ մյուս քույրը՝ Օլիվիան, բարեգործական դրամահավաքիչ է NHS-ի հետ։

Տարրական կրթությունը Լորան ստացել է Շիրլիի մանկա-պատանեկան դպրոցում, միջնակարգը՝ Մաունբաթեն դպրոցում, իսկ ավելի ուշ ավարտել է Փիթեր Սիմոնդսի քոլեջը։ 2007 թվականին Լորա Քարմայքլը ավարտել է Բրիստոլի Օլդ Վիկ () թատերկան դպրոցը, երբ ավարտելուց առաջ երկու տարի տարբեր տեղերում էր աշխատում (ուսուցչի օգնական, ընդունարանի աշխատող և դայակ) մինչդեռ նաև գնում էր լսումների ծայրամասային թատրոններում։

### Կարիերա
Դերասանուհու առաջին ելույթը հեռուստատեսությունում Էդիթ Քրոուլի դերն էր «Դաունթոնի աբբայություն» հեռուստասերիալում։ Մեկնաբանելով Լեդի Էդիթի դեր ստանալը՝ Քարմայքլը ասում է. «Ես չգիտեմ, թե ինչպես դա տեղի ունեցավ Դաունթոնի հետ, դա իսկապես հրաշք էր։ Կարծում եմ՝ դա այն պատճառով էր, որ իմ CV-ում ունեի լավ թատերական դպրոց, և նրանք շատ էին փորձում գտնել մեկին Էդիթի համար, քանի որ նա պետք է բավականին տարբերվեր երկու այլ քույրերից` [Լեդի Մերիից և Լեդի Սիբիլից]»։ Դերասանուհին հաճույք է ստացել այդ դերից. «Երբ թատերական դպրոցում էի, ունեի բավականին շատ թաց, հնարամիտ դերեր, այնպես որ ես հիացած եմ, քանի որ նրան խաղալը շատ զվարճալի է։ Հետաքրքիր է, թե ինչպես մեկ դերը կարող է ստիպել մարդկանց տեսնել քեզ այլ կերպ»։

2011 թվականին Լորան ստացել է ոչ հիմնական դեր «Լրտես, դուրս եկ» ֆիլմում, որտեղ նրա գործընկերը դարձել է Բենեդիկտ Քամբերբեչը։

### Անձնական կյանք
Քարմայքլը ապրում է Լոնդոնում, Քեմդենում։

2016 թվականից Քարմայքլը հարաբերությունների մեջ է Դաունթոնի աբբայության համաստղ Մայքլ Ս. Ֆոքսի հետ։

## Ֆիլմագրություն
*2010-2015 «Դաունթոնի աբբայություն / Abbey Downtown» - *Լեդի Էդիթ Քրոուլին*
*2011 «Լրտես, դուրս եկ / Tinker Tailor Soldier Spy» - *Սալ*
*2014 «Մադամ Բովարի / Madame Bovary» - *Հենրիետտա*
*2015 «Այրել Այրել Այրել / Burn Burn Burn» - *Սեֆ*
*2016 «Մարչելլա / Marcella» - *Մեդդի Ստիվենսոն*
*2016 «Միացյալ Թագավորություն / A United Kingdom» - *Մուրիել Վիլիամս*
*2017 «Մարդ նարնջագույն վերնաշապիկով / Man in an Orange Shirt» - *Դաֆնի Թալբոտ*
*2019-2020 «Իսպանացի արքայադուստր / The Spanish Princess» - *Մարգարեթ Փոլ՝ Սոլսբերիի կոմսուհի*
*2019 «Դաունթոնի աբբայություն / Abbey Downtown» (ֆիլմ) - *Լեդի Էդիթ Փելեմ՝ Հեքսամի մարկիզուհի*
*2020 «Գաղտնիքները, որոնք նա պահում է / The Secrets She Keeps» - *Ագաթա*

## Ծանոթագրություններ

## Արտաքին հղումներ
*
*January, 2016, NYTimes interview

Կատեգորիա:Բրիտանացի դերասանուհիներ
Կատեգորիա:Բրիտանացի կինոդերասանուհիներ
Կատեգորիա:Թատրոնի դերասանուհիներ
Կատեգորիա:21-րդ դարի անգլիացի դերասանուհիներ
Կատեգորիա:Բրիտանացի հեռուստատեսային դերասանուհիներ
Ռոթի ջալա

thumb|Թիթեղյա բաժակ Սինգապուրից 1970-ական թթ, որը նախատեսված է խմորը լցնելու համար
thumb|Խմորը տաք ափսեի մեջ լցնելը
**Ռոթի ջալա**, **ռոթի կիրայի** կամ **ռոթի ռենջիս**, մալայական և պադանգական թեյի խորտիկ։ Մատուցվում է կարիով կերակուրի հետ, որը կարելի է գտնել Ինդոնեզիայում, Մալայզիայում և Սինգապուրում։ Ռոթի ջալան գեղեցիկ ուտեստ է, որը իր պատրաստման շնորհիվ նման է ժանյակի։ Սա մալայական ավանդական ուտեստ է, որը սովորաբար պատրաստվում է տանը և մատուցվում այնպիսի միջոցառումների ժամանակ, ինչպիսիք են հարսանինքները և փառատոները։ Սովորաբար ռոթին բաժանում են 3-ից 4 մասի, ավելացնում կարի, հատկապես՝ հավի՝ որպես բրնձի փոխարինիչ։

## Պատմություն
Մալայացիները, ծագումով լինելով ձկնորսներ և ապրելով ծովափերում, խորտիկը պատրաստելու համար ոգեշնչումը գտել են ձկնորսության համար նախատեսված ուռկանից. այստեղից է անունը։ Այն նաև օրիգինալ պատրաստման համար կոչվում է «Ռոթի ռենջիս», որը նշանակում է «Լվացված հաց»։ Ի սկզբանե ամեն ինչ ձեռքով էր արվում, որի դեպքում բաղադրիչը պատրաստման համար նախատեսված կաթսայի մեջ լվացվում էր։ «Ռոթի կիրային» ևս մեկ այլ անուն է, որի «կիրային» ցույց է տալիս խտացրած կաթի փոքրիկ անցքերով թիթեղյա ամանից բաղադրիչը խառնելիս ձեռքի շրջանաձև շարժումը։

«Ջալարա դոզան» ծագել է «Ռոթի ջալա»-յից։

## Պատրաստում
Բաղադրիչները հիմնականում կազմված են ալյուրից, հավկիթներից, կաթից (կովի կամ կոկոսի) և մի պտղունց կոճապղպեղից։ Դրանք խառնում են ջրի հետ, որպեսզի ստանան հեղուկ խմոր, հետո շրջանաձև շարժումով լցնում են տաք կաթսաայի մեջ։ Հաճախ օգտագորվում է մանագիտացված սպասք, որը հիշեցնում է բաժակ՝ ներքևում բազմակի անցքերով, որն օգնում է ստանալ «ցանցանման» էֆեկտը։

Ռոթի ջալան պատրաստված է եգիպտացորենի ալյուրից։ Այն մի շերտով հարթ է արվում (հետո ծալվում է պատրաստվելուց հետո)։ Ռոթի ջալան, ըստ էության, տապակվում է տապակի մեջ։

## Տես նաև
* Ռոթի
* Մալայական խոհանոց

## Ծանոթագրություններ

## Արտաքին հղումներ
* 

Կատեգորիա:Կաթնամթերքից ուտեստներ
Կատեգորիա:Ուտեստներ այբբենական կարգով
Դանիել Բրյուլ

**Դանիել Բրյուլ** (), գերմանացի և իսպանացի դերասան, կինոռեժիսոր, կրկնօրինակող։

## Կյանք
Դանիել Բրյուլը բնակվում է և՛ Բեռլինում, և՛ Բարսելոնայում։ Գերմանացի հեռուստառեժիսոր Հաննո Բրյուլի և իսպանացի ուսուցչուհի Մարիա Գոնսալեզ Դոմինգոյի որդին խոսում է գերմաներեն, իսպաներեն, ֆրանսերեն, իտալերեն և կատալաներեն։ Բրյուլը մեծացել է Քյոլնում, որտեղ հաճախել է երեք թագավորների գիմնազիան  (Dreikönigsgymnasium)։ Ութ տարեկան հասակում ընթերցանության մրցույթում հաղթանակը նրան հասցրել է  WDR ռադիոկայան։ Ռադիոհաղորդումների և կրկնօրինակման հետագա դերերին հաջորդել են հեռուստատեսային առաջին աշխատանքները։

1994 թվականին «Սվենի գաղտնիքը» հեռուստաֆիլմում ստացած դերով նա ուշադրություն է գրավել, որի արդյունքում 1995 թվականին ARD հեռուստաալիքի «Արգելված սեր» սերիալում խաղացել է փողոցային երեխա Բենջամինի փոքրիկ դերը։

Բրյուլը առաջին անգամ մեծ կինոէկրանին է հայտնվել 1999 թվականի «Հեքիաթային երկիր» ֆիլմում։ Իսկ հանրային ճանաչում է ձեռք բերել «Գուդ բայ, Լենի՛ն» ֆիլմում գլխավոր դերակատարի՝ Ալեքսանդր Քերների դերի շնորհիվ։ Աշխարհում վեց միլիոն հեռուստադիտող ֆիլմը տեսել է կինոթատրոններում։ Այլ ֆիլմերում, ինչպիսին է «Սուրբ Ծնունդ»-ը Բրյուլը ցույց է տալիս իրեն այլ կողմերից ևս։ «Սալվադոր․ պայքար հանուն  ազատության» ֆիլմը, որում Բրյուլը զարմանալիորեն գլխավոր դերն է ստացել, 2007 թվականի իսպանական կինոյի գլխավոր հաջողություններից մեկն է դարձել։ 2008 թվականին Լայպցիգում տեղի են ունեցել «Լիլա, Լիլա» (Մարտին Զութերի համանուն վեպի հիման վրա) ֆիլմի նկարահանումները։ 2008 թվականի «Քրաբաթ» ֆիլմում խաղացել է ավագ վարպետ Տոնդայի՝ Քրաբաթի մոտ ընկերոջ դերը։ Քվենտին Տարանտինոյի Օսկարի առաջադրված «Անփառունակ սրիկաները» ֆիլմում Բրյուլը խաղացել է պատերազմի հերոս գերմանացի Ֆրիդրիկ Զոլլերի դերը։ «Եվա» իսպանական գիտաֆանտաստիկ ֆիլմում գլխավոր դերի շնորհիվ 2012 թվականին Իսպանիայում Բրյուլը առաջադրվել է մի քանի անվանակարգերում։ 2013 թվականին Բրյուլը խաղացել է երիտասար Նիկի Լաուդայի գլխավոր դերը։

2016 թվականին նկարահանվել է «Առաջին վրիժառուն։ Քաղաքացիական պատերազմ» ֆիլմի գլխավոր հերոսի ախոյանի՝ Հելմութ Զեմոյի դերում։

2021 թվականին իր ռեժիսորական դեբյուտի՝ «Հարևանը» ֆիլմի համար Բրյուլը հրավեր է ստացել մասնակցելու Բեռլինի 71-րդ միջազգային կինոփառատոնին
։

Բրյուլը համարվում է գերմանական կինոակադեմիայի հիմնադիրներից մեկը (2003)։

2017 թվականին ընդունվել է կինոարվեստի և գիտությունների ակադեմիա, որն ամեն տարի հանձնում է Օսկար մրցանակը։
Դանիել Բրյուլը բնակվում է կնոջ՝ հոգեբան Ֆելիցիտաս Ռոմբոլդի և 2 որդիների  հետ Բեռլինում։

## Ֆիլմագրություն
Բրյուլը խաղացել է բազմաթիվ ֆիլմերում, որոնցից առավել հայտնի են «Գուդ բայ, Լենին»–ը, «Անփառունակ սրիկաները»–ը, «Շեֆ Ադամ Ջոնս»–ը, «Կապիտան Ամերիկա։Քաղաքացիական պատերազմ»–ը, և «2 օր Փարիզում»–ը։

## Ծանոթագրություններ

## Արտաքին հղումներ
* KATALOG DER DEUTSCHEN NATIONALBIBLIOTHEK
* Daniel Brühl
* Daniel Brühl
* Daniel Brühl
* Agenturprofil bei der *Agentur Players*, abgerufen am 28. Dezember 2020
* Eigene Website von Daniel Brühl

Կատեգորիա:21-րդ դարի գրականություն
Կատեգորիա:Գերմանացի գրողներ
Կատեգորիա:Գերմանացի դերասաններ
Կատեգորիա:Գերմանացի կինոդերասաններ
Կատեգորիա:Գերմանացի ռեժիսորներ
Կատեգորիա:Իսպանացի կինոռեժիսորներ
Կատեգորիա:Աուդիոգիրք կարդացողներ
Կատենստուտ

thumb|220 px|Մինեկե Պուսը, փառատոնի հերոսներից մեկը:

**Կատենստուտ** (, «Կատուների փառատոն»), տոնական շքերթ է Բելգիայի Իպր քաղաքում` ի պատիվ կատուների։ Այն պարբերաբար անցկացվում է 1955 թվականից, մայիսի երկրորդ կիրակի օրը։ 44-րդ շքերթը տեղի է ունեցել 2015 թվականի մայիսի 10-ին. 45-րդը տեղի ունեցավ 2018 թվականի մայիսի 13-ին։ Միջոցառումը հարգանքի տուրք է Իպրի մահուդագործների պալատի զանգակատնից կենդանի կատուներ նետելու միջնադարյան իպրեսյան ավանդույթի հիշատակին, որը տեղի է ունենում դրա ներքևում գտնվող քաղաքի հրապարակում։

## Պատմություն
Կան տարբեր լեգենդներ այն մասին, թե ինչպես է առաջացել կատուներ նետելու ավանդույթը։ Հնարավոր բացատրություններից մեկը այս կենդանիներին կախարդության հետ կապելու հավատքն է և բարձրությունից նրանց նետումը, որն անխուսափելիորեն հանգեցնում էր մահվան, խորհրդանշում էր չար ոգիների կործանում։ Այսպիսի իրադարձության վերջին հիշատակումը 1817 թվականն է։

Մեկ այլ լեգենդի մեջ ասվում է, որ կատուները բերվել են մահուդագործների պալատ, որպեսզի օգնեն վնասատուների դեմ պայքարելու համար։ Մինչև ջեռուցման ժամանակակից համակարգերի և պահպանման մեթոդների հայտնվելը, երբ ցուրտը սկսվում էր, բուրդ պահվում էր պալատի վերին հարկերում։ Գարնանային տաքացումներից և բուրդի վաճառքից հետո կատուներն իբր ողջ-ողջ նետվել են զանգակատնից։

## Ժամանակակից փառատոն
thumb|left|220 px|Կատենստուտը 1958 թվականին
Որպես այս պրակտիկայի խորհրդանշական վերածնունդ, տոնակատարությունների շքերթի ժամանակ ծաղրական հագուստ հագած տղամարդը Կլոտյեի պալատի զանգակատնից պլյուշ մանկական կատվի խաղալիքը ցած է նետում ամբոխի մեջ, որը սպասում էր գրկաբաց բռնել խաղալիքը։ Զանգակատնից կատուներ նետելը ուղեկցվում է խաղալիք լցոնված կախարդի այրմամբ։ Մասնակիցները հաճախ հագնվում են կատուների, կախարդների, մկների և միջնադարյան քաղաքաբնակների հագուստներով, իսկ փառատոնին մասնակցում են նաև փողային նվագախմբեր և ձիասպորտներ։ 2012 թվականին շքերթին մասնակցում էր շուրջ 2000 մարդ։

Փառատոնը հայտնի զբոսաշրջային իրադարձություն է Բելգիայում և օգնում է ամրապնդել տեղական զբոսաշրջային տնտեսությունը Իպրի շրջանում։ 2000 թվականին միջոցառմանը մասնակցում էր 8000 մարդ։

## Տես նաև
* Կատվի օր

## Ծանոթագրություններ
Ռիկի Նելսոն

**Ռիկի Նելսոն** (; ամբողջական անուն՝ **Էրիկ Հիլիարդ Նելսոն** ; ), ամերիկացի դերասան, երգիչ և երաժիշտ։ Մեծ հայտնիություն է ստացել որպես ռոքնռոլի ժանրի երգիչ։ Եղել է 1950-ական թվականների պատանիների կուռքը։

Համաձայն Allmusic-ի Նելսոնը երգարվեստում եղել է ավելի նուրբ և երգեցիկ, քան Էլվիս Փրեսլին, Ջին Վինսենթը և Կառլ Պերկինսը, և չի ունեցել վոկալային առանձնահատուկ տաղանդ, բայց «հինգ տարվա ընթացքում հատուկ հետևողականություն է ցուցաբերել լսողության համար հաճելի փոփ-ռոքաբիլիի ու ռոքնռոլի ստեղծման գործում»։

Նելսոնը եղել է առաջին կատարողը, որը գլխավորել է Billboard Hot 100 հիթշքերթը։ 1987 թվականի հունվարին՝ ավիավթարից երկու տարի անց, ներգրավվել է «Ռոքնռոլի փառքի սրահում»։ 1994 թվականին նրան է նվիրվել ԱՄՆ Կալիֆոռնիայի Փալմ Սփրինգսի ծառուղու «Ոսկե արմավենու աստղը»։

## Կենսագրություն
Ռիկի Նելսոնը ծնվել է 1940 թվականի մայիսի 8-ին Նյու Ջերսիի Տինեկ արվարձանում։ Նրա հայրը՝ Օզի Նելսոնը, բիգ-բենդի ղեկավար է եղել, իսկ մայրը՝ Հարիետ Հիլիարդ Նելսոնը (ծնվ. որպես Պեգի Լուիզա Սնայդեր)՝ երգչուհի։ Պրոֆեսիոնալ կարիերան սկսել է 8 տարեկանում, երբ Օզիի, Հարիետի և ավագ եղբայր Դևիդի հետ մասնակցել է «Օզիի և Հարիետի արկածները» կատակերգական ռադիոհեռուստասերիալի նկարահանումներին ():

Մահացել է 1985 թվականի դեկտեմբերի 31-ին Ալաբամայից դեպի Տեխաս տանող ինքնաթիռի վթարի ժամանակ։ Նրա հետ մահացել է հարսնացուն՝ Հելեն Բլեյերը և ամբողջ երաժշտական խումբը։ Ողջ են մնացել միայն երկու օդաչուները, որոնք հասցրել են թռչել ինքնաթիռի պատուհանից, մինչև որ այն կպայթեր։

## Անձնական կյանք
1963 թվականի ապրիլի 20-ին ամուսնացել է նկարչուհի և դերասանուհի Շարոն Քրիստին Հարմոնի հետ։ Նրանք բաժանվել են 1982 թվականի դեկտեմբերին։ Այս ամուսնության արդյունքում ունեցել է 4 երեխա՝ Թրեյսին, որը հետագայում դերասան է դարձել, երկվորյակ եղբայրներ Գունար Էրիկը և Մեթյու Գրեյը, որոնք երաժիշտներ են դարձել, Սեմ Հիլիարդը։

thumb|right|250px|Ռիկի և Քրիստիան Նելսոնները 1964 թվականին

1981 թվականին Ջորջեանա Քրուն որդի է ունեցել։ Հետագա ԴՆԹ թեստերի արդյունքում պարզվել է, որ Էրիկ Քրուն Նելսոնի որդին է։

Իր կյանքի վերջին տարիներին նրա կինը Հելեն Բլեյերն է եղել (*Helen Blair*):

Եղել է Ջոն Լենոնի և Յոկո Օնոյի մտերիմ ընկերը։

## Սկավառակագրություն
### Ալբոմներ

## Սինգլներ

## Ֆիլմագրություն
1959 - Ռիո Բրավո

## Ծանոթագրություններ

## Արտաքին հղումներ
* Rick/Ricky Official site  - Ռիկի Նելսոնի պաշտոնական էջ
* www.rockhall.com - Ռիկի Նելսոնը Ռոքնռոլի փառքի սրահում
* US NTSB - ավիավթարի մասին հաղորդագրությունը
* The Pop Chronicles (запись 11.17.1967) -  հարցազրույզ Ռիկի Նելսոնի հետ

Կատեգորիա:20-րդ դարի ամերիկացի տղամարդ դերասաններ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի երաժիշտներ
Կատեգորիա:Ամերիկացի երգիչներ
Կատեգորիա:Ամերիկացի կիթառահարներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Բեմական կեղծանուններ
Կատեգորիա:Ավիավթարից զոհվածներ
Կատեգորիա:Ամերիկացի ռոք կիթառահարներ
Կատեգորիա:Հոլիվուդյան փառքի ծառուղի
Կատեգորիա:Ամերիկացի կոմպոզիտորներ
Կատեգորիա:Ամերիկացի արվեստագետներ
Կատեգորիա:Ամերիկայի ռոք երաժիշտներ
Երիտասարդ միապետներ (հեռուստասերիալ)

«**Երիտասարդ միապետներ**» (), շվեդական դեռահասական դրամա հեռուստասերիալ, որի գործողությունը ծավալվում է Հիլերսկի մտացածին էլիտար գիշերօթիկ դպրոցում։ Սերիալը պատմում է Շվեդիայի արքայազն Վիլհելմի, նրա սիրո պատմության և դրա պատճառով առաջացած դրամայի մասին։ Վեց սերիաներից կազմված սերիալի պրեմիերան տեղի է ունեցել Նեթֆլիքսում 2021 թվականի հուլիսի 1-ին և ստեղծվել է Լիզա Ամբյորնի, Լարս Բեկունգի և Կամիլա Հոլթերի կողմից։

## Դերերում
* Էդվին Ռյուդինգ՝ Վիլհելմ, Շվեդիայի արքայազն, Շվեդիայի թագաժառանգ Էրիկի կրտսեր եղբայրը, Քրիստինա թագուհու որդին
* Օմար Ռուդբերգ՝ Սայմոն, օտարերկրացի աշակերտ, որն ունի իտալական ծագում, Վիլհելմի գաղտնի ընկերը, Սարայի եղբայրը
* Մալտե Գորդինգեր՝ Օգոստոս, դպրոցի աշակերտ, Վիլհելմի և Էրիկի եղբայրը
* Ֆրիդա Արջենթո՝ Սառա, դպրոցի աշակերտ և Սիմոնի քույրը
* Նիկիտա Ուգլա՝ Ֆելիցիա, դպրոցի աշակերտուհի, Օգոստոսի սիրելին, Վիլհելմի և Սառայի ընկերուհին
* Պեռնիլա Օգոստոս՝ թագուհի Քրիստինա, Վիլհելմի և Էրիկի մայրը
* Նատալի Վարլի՝ Մեդիսոն, Հիլերսկայի աշակերտուհի, Ֆելիցիայի սենյակի հարևանուհին
* Գլորիա Պիրես՝ Լինդա, Սայմոնի և Սառայի մայրը

## Ծանոթագրություններ

Կատեգորիա:2021 հեռուստասերիալներ
Կատեգորիա:Նեթֆլիքսի բնօրինակ ծրագրեր
Կրետեի պատմության թանգարան

**Կրետեի պատմության թանգարան** (), թանգարան, գտնվում է Հունաստանի Հերակլիոն քաղաքում և նվիրված է Կրետեի պատմությանը։

## Պատմություն
Թանգարանը հիմնադրվել է 1953 թվականին կրետական պատմական հետազոտությունների հասարակության կողմից և առավել ամբողջական, հետադարձ ծանոթացել է մինչև մեր օրերի վաղ քրիստոնեական ժամանակների Կրետեի պատմության այցելուների հետ։

Հիմնադիրների նպատակով է եղել արժեքավոր հնագիտական, ազգագրական և պատմական նյութերի պահպանումը և հավաքածու կազմելը, որոնք ծագել էին կրետական պատմության միջնադարյան և ժամանակակից շրջաններից։

Թանգարանը գտնվում է նեոդասականության դարաշրջանների երկհարկանի շենքում, որը կառուցվել է 1903 թվականին նախկին առանձնատան վայրում։

## Հավաքածուներ
Թանգարանի հավաքածուներում գտնվում է արվեստի մի քանի կարևոր ստեղծագործություններ, այդպիսիք են` ինչպես 1568 թվականի նկարիչ Էլ Գրեկոյի «*Մոդենայի Տրիպտիխը*»։


Պատկեր: El Greco - Mount Sinai - WGA10419.jpg|Էլ Գրեկո Սինայ լեռը
Պատկեր: Triptico de Modena El Greco.jpg|Էլ Գրեկո Տրիպտիխը


## Արտաքին հղումներ
* Официальный сайт Исторического музея Крита   

Կատեգորիա:1953 հիմնադրված թանգարաններ
Կատեգորիա:1953 հիմնադրումներ Հունաստանում
Կատեգորիա:Հունաստանի հնագիտական թանգարաններ
Սուրբ Աստվածածին եկեղեցի (Արեգ)

**[[Արեգ (Քղիի գավառ)|Արեգ]]ի Սուրբ Աստվածածին եկեղեցի** (**Առեքի Գետահայաց Սուրբ Աստվածածին**, **Բարձր Աստվածածնի վանք**), վանք, որը գտնվում է Արևմտյան Հայաստանի, Էրզրումի մարզի Արեգ գավառում։

Վանքը ունի երկու անուն, առաջինը՝ «Գետահայաց», այս անվանումը ստացել է այն պատճառով, որ եկեղեցուն կից հոսում էր Օրոր գետը։ Երկրորդ անունը՝ «Բարձր Աստվածածնի վանք», կապված է նրա կառուցման վայրի հետ․ այն կառուցված է բարձրադիր տեղում։

Ըստ ավանդության, վանքը հիմնադրել է Թադեոս առաքյալը։ Սակայն Կ. Պոլսի Հայոց պատրիարքարանը ներկայացնում է տեղեկագիր օսմանյան իշխանություններին, որ վանքը հիմնադրվել է 1447 թվականին։

Վանքում կրկնօրինակված մի քանի ձեռագրերից պարզ է դառնում, որ 16-18-րդ դարերի ընթացքում վանքը եղել է կրթական կենտրոն և ծառայել է առաջնորդանիստ։

Հակոբ Կարնեցու «Տեղագիր Վերին Հայոց» գրերում հիշատակվում է այս վանքի մասին «Սուրբ կույս Մարիամ Աստվածածին» անվամբ՝ որպես Արեգ գավառի ամենամոտ երկու վանքերից մեկը,  իսկ մյուսը եղել է՝  Հագստունի Սուրբ Կարապետ վանքը։

19-20-րդ դարերում վանքի մասին տվյալներ քիչ են։

1895 թվականին վանքը վանահայր չուներ, իսկ նրա մատակարարի պաշտոնը զբաղեցնում էր ոմն Մեսրովպ Գասպարեան, այս տեղեկությունը տպագրված է եղել  Թիֆլիսի «Նոր-Դար» թերթում։ Ըստ թերթի տվյալների տեղեկան իշխանությունները առանց որև է հիմնավորման ձերբակալում են Մեսրովպ Գասպարեանին և բանտարկում են՝ մեղադրանք առաջադրելով հեղափոխություն նախաձեռնելու և վանքում զենք պահելու մեղադրանքով։

1898 թվականին «Արևելք» թերթը անդրադարձ է կատարում այս վանքին՝ գրելով, որ վանքը գտնվում է անտեր վիճակում, որի հարակից հողատարածքները տնօրինում են պատահական մարդիկ։ Հիշատակում կա նաև Տրդատ եպիսկոպոս Պալեանի կողմից 1901 թվականին։ Հիշատակելով այս վանքի մասին՝ ցավով արձանագրում է, որ նրան չի հաջողվել ստույգ տեղեկություններ ստանալ վանքի ներկայիս վիճակի մասին։

## Ծանոթագրություններ

Կատեգորիա:15-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Էրզրումի մարզի հայկական վանքեր և եկեղեցիներ
Կատեգորիա:Թուրքիայի հայկական գոյություն չունեցող եկեղեցիներ
Մուստաֆա Ալ-Կազիմի

**Մուստաֆա Աբդել Լատիֆ Մուշետ** (), հայտնի է՝ **Մուստաֆա Ալ-Կազիմի** (, ), իրաքցի քաղաքական գործիչ, լրագրող և գրող։ Իրաքի վարչապետը 2020 թվականի մայիսի 7-ից, պարտականությունները կատարել է ապրիլի 9-ից։ Իրաքի արտաքին գործերի նախարարը 2020 թվականի մայիսի 12-ից հունիսի 6-ը։ Իրաքի Ազգային հետախուզական ծառայությունը գլխավորել է 2016 թվականից մինչև 2020 թվականը։

## Կենսագրություն
Մուստաֆա Աբդել Լատիֆը ծնվել է Բաղդադում 1967 թվականին։ Ընտանիքը 1963 թվականին Էշ-Շատրից Դի-կար մուխաֆազով տեղափոխվել է Բաղդադի Կադիմիա շրջան։ Հայրը՝ Հաջի Աբդել Լաթիֆ Մուշետ Ալ-Ղարիբավին, Բաղդադի օդանավակայանում տեխնիկական ղեկավար է աշխատել։

2012 թվականին ավարտել է Բաղդադի ԱԹ-Թուրատ մասնավոր համալսարանի իրավաբանական ֆակուլտետը։ Ստացել է բակալավրի աստիճանի իրավունք։

Սադդամ Հուսեյնի վարչակարգի հակառակորդն էր։ 1985 թվականին Իրաքյան Քուրդիստանի տարածքով գաղթել է Գերմանիա, իսկ հետո՝ Մեծ Բրիտանիա, ապրել է արտագաղթում։

Մի քանի տարի աշխատել է որպես ամերիկյան «Ալ-Մոնիտոր» թերթի սյունակագիր և խմբագիր։

2003-2010 թվականներին եղել է Լոնդոնում Iraq Memory Foundation-ի (IMF) գործադիր տնօրենը։

2016 թվականի հունիսի 7-ին վարչապետ է նշանակվել Հայդեր ալ-Աբադին Իրաքի Ազգային հետախուզական ծառայության պետ։

2020 թվականի մարտին շիական խմբավորման ներկայացուցիչ Կատաիբ Հեզբոլլահը Մուստաֆա Ալ-Կազիմիին մեղադրել էր 2020 թվականի հունվարի 3-ին Բաղդադի միջազգային օդանավակայանում ԱՄՆ-ի ավիահարվածի հետևանքով «Ղոդս»-ի ուժերի ղեկավար Ղասեմ Սոլեյմանիի և Աբու Մահդի Ալ Մուհանդիսի զոհվելու մեջ։

2019 թվականի նոյեմբերի վերջին վարչապետ Ադիլ Աբդուլ-Մահդին հրաժարական էր տվել։ Հրաժարականը Իրաքի ներկայացուցիչների խորհրդի (խորհրդարանի) կողմից ընդունվել է դեկտեմբերի 1-ին։ 2020 թվականի փետրվարի 1-ին Իրաքի նախագահ Բարհամ Սալեհը Մուհամեդ Թաուֆիկ Ալաուիին նշանակել է երկրի վարչապետ և նրան հանձնարարել կառավարություն ձևավորել։ Մարտի 1-ին Մուհամեդ Թաուֆիկ Ալաուին հրաժարվել է կառավարություն ձևավորել և հետ վերցրել իր թեկնածությունը։ Մարտի 17-ին Իրաքի նախագահը Ադնան ազ-Զուրֆիին նշանակել է երկրի վարչապետ և հանձնարարել նրան կառավարություն ձևավորել։ Ապրիլի 9-ին, այն բանից հետո, երբ Ադնան ազ-Զուրֆին վայր դրեց իր լիազորությունները, Իրաքի նախագահը Մուստաֆա Ալ-Կազիմիին նշանակեց երկրի վարչապետ և նրան հանձնարարեց կառավարություն ձևավորել։

Մայիսի 7-ին Իրաքի ներկայացուցիչների խորհուրդը վստահություն է հայտնել Ալ-Կազիմիի կառավարությանը և հավանություն տվել նրա ծրագրին։ Նույն օրը  Ալ-Կազիմովը երդում է տվել որպես վարչապետ։ Մայիսի 12-ին Մուհամեդ Ալի Ալ-Խակիմին փոխարինել է արտաքին գործերի նախարարի պաշտոնում։

## Անձնական կյանք
Ամուսնացած է դոկտոր Մահդի Ալ-Ալաքի դստեր հետ «Դավա» կուսակցությունից։ Ունի երկու երեխա։

## Ծանոթագրություններ

Կատեգորիա:Իրաքցի քաղաքական գործիչներ
Կատեգորիա:Պետության գործող ղեկավարներ
Ջիմի Ուոքեր

**Ջեյմս Քարթեր «Ջիմի» Ուոքեր** (, ), ամերիկացի դերասան և ստենդ ափ կատակերգու։ Ամերիկայում առավել հայտնի է «Լավ Ժամանակներ» սիթքոմում (1947-1979) կատարած Ջեյ Ջեյ Էվանսի դերով։ Նրա հերոսի արտաբերած «Դի-նա-միթ» () արտահայտությունը դարձել է շատ հայտնի։ Նա այդ բացականչությունը արտաբերել է նաև Պանասոնիկ ընկերության ձայներիզների և 8 թրեքանոց նվագարկիչների գովազդներում։

## Երիտասարդություն
Ուոքերը ծնվել է Բրոնքսում՝ Նյու Յորք քաղաքում։ Ավարտել է Նյու Յորքի Թեոդոր Ռուզվելտի միջնակարգ դպրոցը։ *SEEK* () դաշնային նախագծի օգնությամբ նա շարունակել է ուսումը, որի ավարտին մոտ որպես տեխնիկական աշխատող աշխատանքի է անցել է *WRVR* ռադիոընկերությունում։ 1980 թվականին ամուսնացել է Ջիր Ֆիլդսի հետ։

## Կարիերա
Ստենդ ափի ոլորտում Ուոքերի բեմական տեղի է ունեցել 1968 թվականի Նոր տարվա նախօրեին՝ ելույթ ունենալով *The Last Poets* ռազմաշունչ բանաստեղծական կոլեկտիվի մոտ։ Նրա համարն այնքան հաջող է եղել, որ նա ընդունվել է մի խումբ, որում հանդես է եկել հաջորդ կես տարին։ 1969 թվականին Ջիմին նկատվել է Մանհեթենի ակումբներից մեկի կատակերգու Դևիդ Բրենների կողմից, որը նրան և մի շարք այլ կատակերգուներին օգնել է մտնել Բադ Ֆրիդմանի *The Improv* ակումբ, որը գտնվում է Նյու Յորքում։ Հեռուստատեսությունում նրա առաջնաելույթը կայացել է 1972 թվականին Ջեք Պաարի հեռուստաշոուի ժամանակ։ Որոշ ժամանակ անց Ուոքերին նկատել է «Լավ ժամանակներ» սերիալի քասթինգի գծով ռեժիսորը՝ նրան առաջարկելով գլխավոր դերերից մեկը։

1974 թվականին՝ սիթքոմի նկարահանումների սկսվելու պահին, Ուոքերը եղել է 26 տարեկան, չնայած նրա կերպարն ավելի երիտասարդ էր (Ջոն Էմոսը, որը խաղացել է Ջեյ Ջեյ Էվանսի հոր դերը, ութ տարի մեծ էր Ուոքերից)։ Երբ շոուն դադարել էր գոյություն ունենալ, Ջիմին արդեն 32 տարեկան էր։ Այդ դերի համար նա երկու անգամ առաջադրվել է «Ոսկե գլոբուս» մրցանակի։

Ուոքերը եղել է հրավիրված հյուր մի քանի սերիալներում, այդ թվում՝ «Քեգնի և Լեյսի»-ն, «Կասկադյորներ»-ը, «Կլինիկա»-ն և «Բոլորն ատում են Քրիսին»-ը։ Նկարահանվել է նաև «Օդանավակայան-79։ «Կոնկորդ»» (1979), «Ինքնաթիռ» (1980), «Ջուր» (1985), «Գեյվեր» (1991), «Տանը մենակ 2։ Նյու Յորքում կորածը» (1992) և այլ ֆիլմերում։

Ներկայումս Ուոքերը դանդես է գալիս ստենդ ափ համարներով։ Հյուրախաղերով նա այցելել է ԱՄՆ, Կանադա, Մեծ Բրիտանիա, Բելգիա, Ֆրանսիա, Գերմանիա, Ճապոնիա և Աֆրիկա։

## Ծանոթագրություններ

## Արտաքին հղումներ
* Официальный сайт Джимми Уокера

Կատեգորիա:Ամերիկացի կատակերգուներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Աննա Մարիա Բերնին

**Աննա Մարիա Բերնինի** (, ), իտալացի իրավաբան և քաղաքական գործիչ, նախարար առանց եվրոպական քաղաքականության պորտֆելի (2011)։

## Կենսագրություն
Ծնվել է 1965 թվականի օգոստոսի 17-ին Բոլոնիայում, իրավաբան և քաղաքական գործիչ Ջորջո Բերնինիի դուստրն է։ Գերազանցությամբ ավարտել է Բոլոնիայի համալսարանը, այնուհետև դասավանդել է Համեմատական սահմանադրական իրավունք և զբաղվել փաստաբանական պրակտիկայով՝ մասնագիտանալով քաղաքացիական և վարչական իրավունքում (նրա հաճախորդների թվում էին Լուչանո Պավարոտտիին և նրա կինը՝ Նիկոլետա Մանթովանին)։

Մտնում է «Fondazione Farefuturo» հիմնադրամի վարչության մեջ, որը հիմնադրվել է Ջանֆրանկո Ֆինիի և Ադոլֆո Ուրսոյի կողմից, 2008 թվականին մտել է քաղաքականություն։ Ընտրվել է պատգամավորների պալատ ազգային դաշինքի ցուցակով, որը մտել է Ազատության ժողովրդի մեջ։ 2010 թվականին, որպես աջ կենտրոնամետ կոալիցիայի առաջնորդ, գնացել է նահանգապետ Էմիլիա-Ռոմանիայի ընտրությանը, բայց ստանալով ձայների 36 տոկոսը, պարտվել է ձախ կենտրոնամետ կուսակցության թեկնածու Վասկո Էրանիին։

2011 թվականի հուլիսի 27-ին Բեռլուսկոնիի չորրորդ կառավարությունում զբաղեցրել է առանց Եվրամիության հետ կապերի գծով նախարարի պաշտոնը, որը թափուր է մնացել 2010 թվականի նոյեմբերից՝ Անդրեա Ռոնկայի հրաժարականից հետո, բայց արդեն 2011 թվականի նոյեմբերի 16-ին կառավարությունը դադարեցրել է նրա լիազորությունները։

2011 թվականի դեկտեմբերի 18-ին Աննա Մարիա Բերդնինի այրիացել է (նրա ամուսինը՝ հայտնի գինեկոլոգ Լուչանո Բովիչելին, ում հետ ամուսնացած էր 2003 թվականից, մահացել է 76 տարեկանում)։

2013 թվականի փետրվարի 24-ին առաջին անգամ ընտրվել է Իտալիայի Սենատ, իսկ նույն տարվա նոյեմբերին՝ «Ազատության ժողովուրդ» կուսակցության պառակտումից հետո, Բերլուսկոնիիի կողմնակիցների հետ մնացել է վերականգնված «Առաջ, Իտալիա» կուսակցությունում։

2013 թվականի նոյեմբերի 25-ին Սենատ է ընտրվել խմբակցության ղեկավարի տեղակալ Պաոլո Ռոմանին։

2018 թվականի մարտի 4-ին Բոլոնիայի բազմամանդատ շրջանի Սենատում վերընտրվել է «Առաջ, Իտալիա» ցուցակով։

2018 թվականի մարտի 27-ին Սենատում գլխավորել է կուսակցական խմբակցությունը։

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի քաղաքական գործիչներ
Կատեգորիա:Իտալացի իրավաբաններ
Կատեգորիա:Իտալացի իրավագետներ
Կատեգորիա:Իտալիայի Հանրապետության սենատորներ
Կատեգորիա:Իտալիայի կին նախարարներ
Կատեգորիա:Իտալիայի կին քաղաքական գործիչներ
Կատեգորիա:Իտալիայի նախարարներ
Lonely (այլ կիրառումներ)

**Lonely**, կարող է վերաբերել՝
* Lonely, սենեգալա-ամերիկացի երգիչ Էյքոնի երգը, որը ներառվել է նրա առաջնաելույթային«Trouble» ալբոմում,
* Lonely,  կանադացի երգիչ Ջասթին Բիբերի և ամերիկացի պրոդյուսեր Բեննի Բլանկոյի երգը, որը թողարկվել է 2020 թվականի հոկտեմբերի 15-ին՝ որպես երկրորդ սինգլ նրա «Justice» (2021) վեցերորդ ստուդիական ալբոմից։
Lovely (այլ կիրառումներ)

**Lovely**, կարող է վերաբերել՝
* Lovely, ամերիկացի երգչուհի Բիլլի Այլիշի և երգիչ Քալիդի երգը, որը թողարկվել է 2018 թվականի ապրիլի 19-ին Darkroom և Interscope Records լեյբլներում, 
* Lovely,  Twenty One Pilots ամերիկյան երաժշտական խմբի կողմից ձայնագրված և գրված երգ, նրանց «Vessel» երրորդ ստուդիական ալբոմի համար։
Սուրբ Աստվածածին եկեղեցի (Քիշնև)

**Սուրբ Աստվածածին եկեղեցի, Քիշնև** քաղաքում գտնվող կրոնական կառույց։ Պատկանում է Մայր Աթոռ Սուրբ Էջմիածնի Ռուսաստանի և Նոր Նախիջևանի հայոց թեմին, գտնվում է Մոլդովայի մայրաքաղաք Քիշնևում։ Համակարգում է քաղաքում բնակվող առաքելական մոլդովահայության (պատմականորեն՝ ռումինահայության) հոգևոր կյանքը։

## Պատմություն
Ըստ որոշ տվյալների, եկեղեցին կառուցվել է հին մոլդովական տաճարի ավերակների վրա։ 1739 թվականին հրդեհվել է ինչպես ամբողջ Քիշնևը, այնպես էլ հին մոլդովական եկեղեցին, իսկ 1804 թվականին նրա տեղում կառուցվել է նոր եկեղեցի, բայց արդեն հայկական։

## Ճարտարապետական ոճ
Դատելով եկեղեցու հատակագծի ճարտարապետական և հատակագծային լուծումից՝ կիսաշրջանաձև աբսիդով և արևմուտքից երկաստիճան զանգակատան կցակառույցի տեսքից, կարելի է ենթադրել, որ տաճարի կառուցման ոճը վերաբերվում է 18-րդ դարին։

Եկեղեցու հիմնական ծավալը արևելյան կողմում կլորացված երկարավուն զուգահեռանիստաձև և արևմտյան նարտեքսի վերևում գտնվող բարձր զանգակատունն է, որն ավարտվում է վրանաձև տանիքով։ Հարավային միջանցքի բացվածքների կամարները՝ դեկորատիվ սյուններով, պատերի սրբատաշ շարվածքը  նույնպես հայկական ճարտարապետության օրինակներ են։ 1817 թվականից հետո Եկեղեցու գավթին ավելացվել է սյունազարդ նախասրահ (հարավից երեք կամար և արևմուտքից և արևելքից մեկ կամար)։  Կառուցման ոճը խիստ տարբերվում է եկեղեցու ճարտարապետությունից։ Հատկապես ուշագրավ է սյունազարդ նախասրահի կամարաազարդումը, որը նախագծված է սրածայր կամարների և յուրահատուկ արաբական սյունների ու խոյակների տեսքով։

Տաճարի պատերը, առաստաղները, հենասյուները պատրաստված են աղյուսից ու քարից և սվաղված են։ Հիմքը շարված է որմնաքարերից։ Սյունազարդ նախասրահի պատերը շարված են բաց մոխրագույն և մուգ մոխրագույն գույնի սրբատաշ քարից։ Սուրբ Աստվածածին եկեղեցու արտաքին տեսքը հաստատունության և վիթխարակերտության տպավորություն է թողնում։ Եկեղեցու շենքը, օժանդակ շենքերի հետ միասին, կազմում է հիանալի ճարտարապետական համալիր։

## Ծանոթագրություններ

Կատեգորիա:Եկեղեցիներ այբբենական կարգով
Կատեգորիա:18-րդ դարի հայկական վանքեր և եկեղեցիներ
Կատեգորիա:Ռուսաստանի և Նոր Նախիջևանի հայոց թեմի վանքեր և եկեղեցիներ
Կատեգորիա:Քիշնևի շենքեր և կառույցներ
Կատեգորիա:Բնօրինակում անաղբյուր հոդվածներ
Կատեգորիա:Հայերը Մոլդովայում
Lonely (երգ, Ջասթին Բիբեր և Բեննի Բլանկո)

«**Lonely**» (թարգմ․՝ *Միայնակ*), կանադացի երգիչ Ջասթին Բիբերի և ամերիկացի պրոդյուսեր Բեննի Բլանկոյի երգը, որը թողարկվել է 2020 թվականի հոկտեմբերի 15-ին՝ որպես երկրորդ սինգլ նրա «Justice» (2021) վեցերորդ ստուդիական ալբոմից։ Երգը գրվել է Բիբերի, Բլանկոյի և Ֆիննեասի կողմից, իսկ պրոդյուսերությամբ զբաղվել են վերջին երկուսը։

## Կոմպոզիցիա
«Lonely»-ը զգացմունքային բալադ է մինիմալիստական գործիքավորմամբ՝ մռայլ դաշնամուրային մեղեդիով։ Դրա տևողությունը կազմում է երկու րոպե քսանինը վայրկյան։ Տեքստում Բիբերը խորհում է փողի և փառքի ազդեցության մասին, ինչպես նաև այն խոչընդոտների մասին, որոնց նա հանդիպել է իր կարիերայի սկզբում, ներառյալ որոշ կարծիքներ և քննադատություններ, որոնց նա ստիպված էր հանդիպել, երբ նա ճանաչում էր ձեռք բերում իր կարիերայում։ Պատանեկության տարիները, ինչպես նաև մեկուսացման և մենակության զգացումները, որոնք նա զգացել է, քանի որ չի կարողացել գտնել որևէ մեկին, ով կարող էր ապրումակցել իր դրությանը և հուզական աջակցություն ցուցաբերել։ Նա նաև ընդունում է իր զանցանքները, որոնք նա արել է այդ ճանապարհին։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Թողարկման պատմություն

## Հավաստագրեր

## Ծանոթագրություններ

## Արտաքին հղումներ
* 
* 

Կատեգորիա:Ջասթին Բիբերի երգեր
Գիշերն ամբողջ արյունը սև է

**«Գիշերն ամբողջ արյունը սև է»** (, «Հարազատ հոգի»), ֆրանսիացի գրող Դավիթ Դիոպի վեպը, որն առաջին անգամ հրատարակվել է 2018 թվականի օգոստոսին։ Արժանացել է Լիցեիստների գոնկուրյան մրցանակի (2018) և Բուքերյան միջազգային մրցանակի (2021)։

## Սյուժե
Ֆիլմը պատմում է սենեգալցի զինվորի ճակատագրի մասին, որը մասնակցում է Առաջին համաշխարհային պատերազմին Ֆրանսիայի կողմից։

## Քննադատություն
Քննադատները վեպին դրական են վերաբերվել։ *RFI*-ն գիրքն անվանել է «սուր և խոցող»՝ նշելով նաև Դիոպի «շատ ուղիղ» ոճը։ 
*«Le Monde» թերթը հայտարարել է, որ տվյալ պատմությունն ունի «անհերքելի գրական հատկանիշներ» և շատ հաջող է հրապարակվել՝ Հաշտության օրվա 100-ամյակի օրվանից քիչ առաջ։
* Բրիտանական «The Guardian» պարբերականի լրագրող Անժելիկա Քրիսաֆիսը ստեղծագործությունը բնութագրել է որպես «սրտաճմլիկ և քնարական»։
* «The Spectator» ամսագրի գրախոսող Սյուզի Ֆեյն իր գրախոսականում գիրքը անվանել է «հզոր»։
* «The New York Times»-ից Լաուրա Կապելը գովաբանել է գիրքը «ֆրանսիական գեղարվեստական գրականության մեջ գաղութային պատմության» ներկայացման մեջ ունեցած ներդրման համար, իսկ նիգերիացի գրող և քննադատ Չիգոզի Օբիոման այն նկարագրել է որպես «արտասովոր վեպ մարդկության պատմության մեջ արյունոտ բծի մասին»։
* Գրող Աննա Բրանախ-Կալասը պնդում էր, որ վեպը հավերժացնում է ֆրանսիական բանակի զինվորների ներդրումը Առաջին համաշխարհային պատերազմում՝ ընդգծելով նրանց խոցելիությունը և ուժեղ հոգեբանական տրավմաները, որոնք ստացվել են ռազմաճակատի գծում։

## Մրցանակներ
* 2018 թվականի նոյեմբերի 15-ին գիրքն արժանացել է Լիցեիստների գոնկուրյան մրցանակի։
* 2021 թվականին ստեղծագործությունն արժանացել է Բուքերյան միջազգային մրցանակի, ինչի շնորհիվ Դիոպը դարձել է այդ մրցանակին առաջին ֆրանսիացի գրողը։
* *Globe de Cristal Award* լավագույն վեպի համար (2019)
* Prix Ahmadou-Kourouma (2019)
* *Prix des lecteurs lycéens de l'Escale du livre* (2019)
* Ստրեգա Եվրոպա մրցանակ (2019)
**Los Angeles Times* Book Prize արձակի կատեգորիայում (2020)

## Ծանոթագրություններ

Կատեգորիա:2018 գրքեր
Կատեգորիա:2018 թվականի ֆրանսիական վեպեր
Կատեգորիա:Գրքեր այբբենական կարգով
Կատեգորիա:Ֆրանսերեն վեպեր
Կատեգորիա:Ֆրանսիական վեպեր
Цвет настроения чёрный (երգ)

«**Цвет настроения чёрный**», ռուս երգիչներ Եգոր Կրիդի և Ֆիլիպ Կիրկորովի երգը, որը թողարկվել է 2018 թվականի սեպտեմբերի 14-ին։

## Պատմություն
Սինգլի անոնսն է դարձել Եգոր Կրիդի տեսանյութը նրա Instagram օգտահաշվում։

Սինգլի հաջողությունից հետո Եգոր Կրիդը գործարկել է «Цвет настроения чёрный» ֆլեշմոբը, որին մասնակցելու համար համացանցի օգտատերերը պետք է տեսագրություն նկարահանեին «Цвет настроения чёрный» երգով։ Լավագույն տեսանյութի հեղինակը կստանար 100000 ռուբլի մրցանակ։

## Տեսահոլովակ
Տեսահոլովակը թողարկվել է Black Star լեյբլի YouTube ալիքում երգի թողարկման օրը։ Ֆիլիպ Կիրկորովի խոսքով՝ «Цвет настроения чёрный» տեսահոլովակն ավարտում է «Цвет настроения синий» և «Ибица» տեսահոլովակների եռերգությունը։

Երաժշտական տեսահոլովակի սկզբում Եգոր Կրիդը և Տիմատին առաջարկում են Ֆիլիպ Կիրկորովին համագործակցել և պայմանագիր կնքել Black Star լեյբլի հետ։ Պայմանագրի ստորագրումից հետո Ֆիլիպ Կիրկորովը փոխում է հագուստը և սկսում է ռեփ կարդալ։ Տեսահոլովակի վերջում «հին Կիրկորովի» երկրպագուները փորձում են վրեժխնդիր լինել Եգոր Կրիդից։ Մեկ օրում տեսահոլովակը հավաքել է 5 միլիոն դիտում։

## Գնահատականներ և ձեռքբերումներ
Ռուսական InterMedia լրատվական գործակալության կայքում նկատել են, որ «դուետում օգտագործվել է Կիրկորովի վերջին «Цвет настроения синий» հիթի մեղեդին, սակայն տեքստը զգալիորեն փոխվել է, ինչպես և զգացմունքային երանգավորումը»։ Համառուսաստանյան դաշնային «ՌԵՆ ՏՎ» հեռուստաալիքի կայքում նաև նշել են, որ սինգլը Ֆիլիպի «Цвет настроения синий» երգի վերամշակումն է, որը լրացվել Եգոր Կրիդի կողմից ռեփով.

2018 թվականի արդյունքներով «Цвет настроения чёрный» երգը զբաղեցրել է 5-րդ հորիզոնականը «Յանդեքս» որոնողական ծառայության տվյալներով կազմված ամենահայտնի հարցումների տասնյակում.

## Մրցանակներ

## Հիթ-շքերթ

## Ծանոթագրություններ

## Արտաքին հղումներ
*  Երգը Sefon կայքում
*  Երգի բառերը

Կատեգորիա:2018 երգեր
Կատեգորիա:2018 սինգլներ
Կատեգորիա:Սինգլներ այբբենական կարգով
Քրդերի պատմություն

Քրդերը բազմիցս ապստամբել են արաբական խալիֆայության դեմ։

Օսմանյան սուլթան Սելիմ I-ը ճակատամարտում հաղթել է շահ Իսմայիլ I-ին, և 1514 թվականին զավթել է Արևմտյան Հայաստանը և Քուրդիստանը, իսկ նոր տարածքների կառավարումը վստահել է պատմաբան Իդրիսին, որը ազգութամբ քուրդ էր Բիթլիսից։ Իդրիսը տարածքները բաժանել է սանջակների և կառավարել է հին սովորույթներով։ Նրա կառավարման օրոք քրդերը բնակեցվում են Երևանի և Էրզրումի միջև ընկած տարածքներում, որոնք Լենկթեմուրի ասպատակություններից ամայացել էին։ Տարածաշրջանում կարևոր դեր էր խաղում քրդական Յանփուլաթները տոհմը։ Ալի փաշա Յանփուլաթը 1606 թվականին ապստամբություն բարձրացրեց և օգնություն ստացավ դուքս Ֆերնանդից։ Ապստամբներին հաջողվեց իրեց հսկողության տակ վերցնել Խամից մինչև Ադանա ընկած տարածքները, որից հետո թուրքական ուժերը ճնշեցին ապստամությունը։ Քուրդ Սամ Ալի Փաշան նշանակվել է Թեմեշվար գավառի կուսակալ Հունգարիայում, սակայն 1610 թվականին Բելգրադում ենթարկվել է մահապատժի։ Քրդերն ու եզդիները ատելությամբ էին լցված օսմանցիների դեմ։ 1640 թվականին Սինջար լեռան մոտ թուրքերը Ֆիրարի Մուստաֆա փաշայի գլխավորությամբ հարձակվել են քրդերի վրա։ Տեղի է ունեցել խոշոր ճակատամարտ, որը ավարտվել է քրդերի պարտությամբ։

## Տես նաև
* Քրդեր

## Ծանոթագրություններ

Կատեգորիա:Պատմություն ըստ էթնիկ խմբի
Կատեգորիա:Պատմություն
Կատեգորիա:Պատմություն ըստ ժամանակաշրջանի
Կատեգորիա:Քուրդիստանի պատմություն
Կատեգորիա:Քրդերի պատմություն
Կատեգորիա:Քրդեր